Декану Факултета организационих наука,

Универзитета у Београду

**Изборном већу Факултета организационих наука**

**Предмет: Избор једног сарадника у звање асистента у настави за ужу научну област Информационе технологије**

Одлуком Изборног већа Факултета организационих наука 05-02 бр. 4/57 од 29.05.2024. године, расписан је конкурс за избор једног сарадника у звање **асистента**, на одређено време од три године, са пуним радним временом, за ужу научну област **Информационе технологије**.

Одлуком Изборног већа Факултета организационих наука 05-02 бр. 4/57-1 од 29.05.2024. године, именовани смо за чланове Комисије за припрему Извештаја о пријављеним кандидатима, у следећем саставу:

1. др Дејан Симић, редовни професор ФОН-а, Универзитета у Београду – председавајући

 ужа научна област Информационе технологије

2. др Мирослав Миновић, редовни професор ФОН-а, Универзитета у Београду – члан

 ужа научна област Информационе технологије

3. др Бошко Николић, редовни професор Електротехничког факултета, Универзитета у Београду – члан

 ужа научна област Рачунарска техника и информатика

На основу увида у достављени конкурсни материјал, Комисија упућује Декану и Изборном већу Факултета следећи

**И З В Е Ш Т А Ј**

Конкурс за избор једног сарадника у звање **асистент** за ужу научну област **Информационе технологије** објављен је у огласним новинама Националне службе за запошљавање „Послови“, бр. 1095 од 05.06.2024. године са роком трајања од 15 дана.

У предвиђеном року пријавио се 1 кандидат: **Бојан Марчета**.

На основу увида у достављену конкурсну документацију наводе се основни биографски подаци о пријављеном кандидату:

**1. ПОДАЦИ О КАНДИДАТУ**

**1. Кандидат Бојан Марчета**

**1.1. Биографски подаци и подаци о образовању**

Бојан Марчета рођен је 16.05.1982. године у Вуковару. Завршио је средњу електротехничку школу Никола Тесла у Београду 2001. године. Факултет организационих наука Универзитета у Београду - смер Информациони системи и технологије уписује 2004. године, који завршава 2010. године са просечном оценом 8.05, одбранивши завршни рад на тему „Алати за рад са клауд компјутингом“ код професора емеритусa Душана Старчевића. На Факултету организационих наука уписује Мастер студије 2013. године, смер за Информационе системе и технологије. Студије завршава 2015. године, са просечном оценом 10, одбранивши мастер рад на тему „Заштита савремених корпоративних рачунарских мрежа“ код професора др Дејана Симића. Исте године уписује и докторске студије, смер Информациони системи и квантитативни менаџмент, на коме је до сада положио све испите са просечном оценом 10.

**1.2. Радно и наставно искуство**

Од 2011. године кандидат је запослен на Факултету организационих наука, у оквиру Иновационог центра, на месту стручног сарадника. Од 2012. године прелази на место сарадника у Лабораторији за мултимедијалне комуникације.

У оквиру Лабораторије за мултимедијалне комуникације кандидат је обављао следеће активности:

* Одржавање и конфигурација рачунарске мреже и уређаја у склопу Лабораторије,
* Планирање, пројектовање и имплементација мрежне инфраструктуре,
* Подизање, конфигурисање и одржавање линукс серверских и клијентских машина,
* Технича подршка у реализацији пројеката Лабораторије,
* Административни послови везани за часопис ИнфоМ,
* Учешће у извођењу наставе на предметима прве, друге и треће године основних академских студија,
* Учешће на домаћим конференцијама - кандидат је више пута учествовао на конференцији Infotech, у својству аутора и као подрша у планирању и организацији путовања на конференцију за студенте.

Током 2011. и 2012. године Бојан Марчета је похађао и са успехом завршио RHEL (*Red Hat Enterprise Linux*) курс. У истом периоду је похађао CISCO Академију, CCNA курс, који је са успехом завршио, остваривши најбоље резултате у својој групи.

Од 2014. до 2020. године, поред наведених активности, преузима управљање системом за Студије на даљину – ДЛС. У оквиру тога бави се администрацијом *Moodle* система, израдом бекапа, управљањем корисницима и курсевима и постављањем наставних материјала.

У периоду од 2014. до 2016. године преузима и управљење “паметном учионицом” (некадашња Samsung сала). У оквиру тог посла бавио се администрацијом система, управљањем апликацијом *Samsung school*, која се користила за одржавање наставе на таблет уређајима. Држао је неколико пута обуку наставном особљу везано за коришћење имплементираног решења за наставу, и по потреби пружао техничку подршку у поменутој сали.

Од 2014. до 2016. године био је ангажован у Рачунском центру Факултета организационих наука. На том радном месту био је укључен у извршавање следећих активности:

* Одржавање и конфигурација целокупне рачунарске мреже Факултета,
* Планирање, пројектовање и имплементација мрежне инфраструктуре,
* Подизање, конфигурисање и одржавање *Linux* серверских и *Windows* клијентских машина,
* Инсталација система и потребног софтвера у рачунарским салама,
* Инсталација и подешавање *Wi-Fi* опреме (АП),
* Одржавање машина намењених за хостинг сајтова,
* Одржавање система Евентус, намењеног за резервацију сала на Факултету од стране наставног особља,
* Одржавање корисничких налога за електронску пошту, *Wi-Fi* и Студије на даљину,
* Одржавање сајта Факултета организационих наука.

Поред поменутих послова, у оквиру Рачунског центра, Бојан Марчета је учествовао у планирању, пројектовању и изради планске документације за пројекат реконфигурације факултетске мреже и убацивања нових мрежних уређаја у функцију.

До 2023. године кандидат је био задужен за администрацију сервера за часопис ИнфоМ. У склопу тог посла бавио се управљањем корисницима, постављањем радова на платформу, израдом бекапа, креирањем дигиталне архиве бројева и увозом исте приликом миграције часописа са старе на нову платформу.

Кандидат течно говори, чита и пише енглески језик и одлично се служи Линукс оперативним системима.

Област интересовања кандидата су првенствено рачунарске мреже и заштита мрежа и рачунарских система.

**1.3. Библиографија**

Бојан Марчета похађа докторске студије на студијском програму Информациони системи и квантитативни менаџмент који се изводи на Факултету организационих наука, о чему је приложио одговарајуће уверење. До сада је објавио 10 научних и стручних радова (6 радова у категорији М63, 3 рада у категорији М52 и један рад у категорији М33). Листа објављених радова је дата у наставку текста.

|  |  |  |  |  |  |
| --- | --- | --- | --- | --- | --- |
| RB | Autor | Konf./časopis | Naziv rada | Godina | Kategorija |
| 1 | Bojan Marčeta, Vladan Pantović | Zbornik radova *ICT Conference & Exhibition*/XXVI naučno-stručni skup InfoTech 2011, Vrnjačka Banja, 31. maj-02. jun 2011, CD izdanje | Računarstvo u oblacima i permanentno obrazovanje (*Cloud computing and life-long learning*) | 2011 | M63 |
| 2 | B. Marčeta, M. Minović, M. Milovanović | Infotech 2017 *ICT Conference and Exhibition*, Aranđelovac, Hotel Izvor, 6.-7. jun 2017, CD izdanje | Softverski definisane mreže: *Openflow* protokol | 2017 | M63 |
| 3 | B. Marčeta, M. Živadinović | Časopis InfoM, 62/2017 | Softverski definisane mreže – Simulacija virtuelne računarske mreže upotrebom Mininet okruženja | 2017 | M52 |
| 4 | B. Marčeta, M. Milinković, M. Bogićević Sretenović, D. Simić | ITeO IX Naučno-stručni skup, Banja Luka, 20.- 30 septembar, CD izdanje | Upotreba biometrije u sistemima mobilnog plaćanja | 2017 | M63 |
| 5 | B. Marčeta, M. Marjanović, V. Štavljanin | Infotech 2018 *ICT Conference and Exhibition*, Aranđelovac, Hotel Izvor, 6.-7. jun 2018, CD izdanje | *Internet of Things* – Pregled protokola, ključnih koncepata i slučajevi korišćenja | 2018 | M63 |
| 6 | M. Bogićević Sretenović, B. Marčeta, D. Simić | Infotech 2018 *ICT Conference and Exhibition*, Aranđelovac, Hotel Izvor, 6.-7. jun 2018, CD izdanje | Akvizicija otiska prsta - pregled | 2018 | M63 |
| 7 | M. Bogićević Sretenović, B. Marčeta, D. Simić | Časopis InfoM, 67/2018 | Uslovi akvizicije otiska prsta | 2018 | M52 |
| 8 | B. Marčeta | Infotech 2019 *ICT Conference and Exhibition*, Aranđelovac, Hotel Izvor, 5.-6. jun 2019, CD izdanje | Sigurnosni rizici autentifikacije i autorizacije kod IOT uređaja | 2019 | M63 |
| 9 | B. Marčeta | Časopis InfoM, 69/2019 | Problem autentifikacije i autorizacije u IOT okruženju | 2019 | M52 |
| 10 | B. Marčeta, M. Bogićević Sretenović | Sustainable Business Management and Digital Transformation: Challenges and Opportunities in the Post-COVID Era. SymOrg 2022. Book of Abstracts | Blockchain in Identity Management-Survey | 2022 | M33 |

**2. ЗАКЉУЧАК И ПРЕДЛОГ КОМИСИЈЕ**

Законом о високом образовању и Статутом Факултета организационих наука је дефинисано да „Факултет бира у звање асистента студента докторских студија који је претходне нивое студија завршио са укупном просечном оценом најмање осам (8) и који показује смисао за наставни рад“.

Пријављени кандидат Бојан Марчета задовољава услове предвиђене Законом о високом образовању и Статутом Факултета организационих наука за избор у звање асистента, па предлажемо Изборном већу Факултета организационих наука да се Бојан Марчета изабере у звање асистента, на одређено време од три године, са пуним радним временом, за ужу научну област Информационе технологије.

У Београду, 28. јуна 2024.

**Комисија:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

др Дејан Симић, редовни професор

Факултета организационих наука, Универзитета у Београду – председник

ужа научна област Информационе технологије

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

др Мирослав Миновић, редовни професор

Факултета организационих наука, Универзитета у Београду – члан

ужа научна област Информационе технологије

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

др Бошко Николић, редовни професор

Електротехничког факултета, Универзитета у Београду – члан

ужа научна област Рачунарска техника и информатика